
 13.7.2020
 BG
 Официален вестник на Европейския съюз
 L 224/1
 РЕГЛАМЕНТ ЗА ИЗПЪЛНЕНИЕ (ЕС) 2020/1009 НА КОМИСИЯТА
 от 10 юли 2020 година
 за изменение на регламенти за изпълнение (ЕС) No 808/2014 и (ЕС) No 809/2014 във връзка с някои мерки за справяне с кризата, предизвикана от пандемията от COVID-19
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) No 1698/2005 на Съвета (1), и по-специално член 8, параграф 3, член 12, член 67 и член 75, параграф 5 от него,
 като взе предвид Регламент (ЕС) No 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) No 352/78, (ЕО) No 165/94, (ЕО) No 2799/98, (ЕО) No 814/2000, (ЕО) No 1290/2005 и (ЕО) No 485/2008 на Съвета (2), и по-специално член 62, параграф 2 от него,
 като има предвид, че:
 (1)
 В член 4, параграф 2 от Регламент за изпълнение (ЕС) No 808/2014 на Комисията (3) се определя максималният брой на измененията на програмите за развитие на селските райони, които държавите членки могат да представят на Комисията. За да могат държавите членки да разполагат с по-голяма гъвкавост при използването на програмите за развитие на селските райони в отговор на кризата, предизвикана от пандемията от COVID-19 („кризата с COVID-19“), максималният брой на измененията, упоменат в посочения член, следва да не се прилага за предложенията за изменение на програми за развитие на селските райони, които са направени в отговор на кризата с COVID-19 и включват и несвързани с нея елементи, при условие че тези предложения са представени на Комисията до 30 юни 2021 г.
 (2)
 Използването на подпомагане от ЕЗФРСР за операции за смекчаване на въздействието от кризата с COVID-19 и действия по възстановяване може да означава, че е възможно други цели на програмите за развитие на селските райони да не бъдат изпълнени според заплануваното. Поради тази причина това подпомагане следва да се проследява на равнището на Съюза, за да може да се обясни и обоснове използването на финансиране от ЕЗФРСР за посочените предназначения.
 (3)
 В Регламент за изпълнение (ЕС) No 808/2014 се определят правила за прилагането на Регламент (ЕС) No 1305/2013. С Регламент (ЕС) 2020/872 на Европейския парламент и на Съвета (4) Регламент (ЕС) No 1305/2013 беше изменен, като в нов член 39б беше въведена мярка за извънредно временно подпомагане на земеделските стопани и МСП, които са особено засегнати от кризата с COVID-19. Ето защо правилата за прилагането на Регламент (ЕС) No 1305/2013 следва да бъдат изменени, за да може за новата мярка да се определят код на мярката и подходящ показател за изпълнението.
 (4)
 Регламент за изпълнение (ЕС) No 809/2014 на Комисията за определяне на правила за прилагането на Регламент (ЕС) No 1306/2013 по отношение на интегрираната система за администриране и